**Poteci însorite**

*Daniel Vișan-Dimitriu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potecile noastre,-ntr-o zi,

au fost observate de Soare,

iar el, pentru-a lui desfătare,

cu raze-a-nceput a glumi:

Pe-a mea s-a distrat și-a trimis,

o rază mai rară prin lume,

căci e Fericirea, ca nume,

și multe, atunci, mi-a promis.

Pe-a ei a trimis dar divin:

Iubirea, cu tot ce înseamnă,

cu tot ce să faci te îndeamnă,

plăcere și dor și suspin.

Iar noi, le-am primit încântați,

la capătul unde se-mbină

potecile-n ziua senină,

cu raze de Soare-alintați.